
ΑΠΟΦΑΣΕΙΣ 

Αριθμ. ΠΟΑ. 1150 

Καθορισμός των λεπτομερειών εφαρμογής του 
άρθρου 6 της από 26.7.2018 Πράξης Νομοθε¬ 
τικού Περιεχομένου με την οποία λαμβάνονται 
έκτακτα μέτρα για τη στήριξη των πληγέντων και 
την αποκατάσταση ζημιών από τις πυρκαγιές που 
έπληξαν περιοχές της Περιφέρειας Αττικής στις 
23 και 24 Ιουλίου 2018. 

Ο ΔΙΟΙΚΗΤΗΣ ΤΗΣ 

ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. τις διατάξεις του άρθρου 6, παρ. 5 της από 26.7.2018 
(ΦΕΚ Α' 138) Πράξης Νομοθετικού Περιεχομένου «Έκτα¬ 
κτα μέτρα για τη στήριξη των πληγέντων και την αποκα¬ 
τάσταση ζημιών από τις πυρκαγιές που έπληξαν περιοχές 
της Περιφέρειας Αττικής στις 23 και 24 Ιουλίου 2018», 

2. τις διατάξεις του ν.4174/2013 (ΦΕΚ Α' 170) «Φορο¬ 
λογικές διαδικασίες και άλλες διατάξεις», 

3. τις διατάξεις του ν.δ. 356/1974 (ΦΕΚ Α’ 90) «Περί 
Κώδικος Εισπράξεως Δημοσίων Εσόδων», 

4. τις διατάξεις του κεφαλαίου Α' «Σύσταση Ανεξάρτη¬ 
της Αρχής Δημοσίων Εσόδων» του Μέρους Πρώτου του 
ν. 4389/2016 (ΦΕΚ Α' 94) «Επείγουσες διατάξεις για την 
εφαρμογή της συμφωνίας δημοσιονομικών στόχων και 
διαρθρωτικών μεταρρυθμίσεων και άλλες διατάξεις», 

5. τις διατάξεις της υποπαραγράφου Ε2 της παραγρά¬ 
φου Ε'του πρώτου άρθρου του ν. 4093/2012 (ΦΕΚΑ' 222), 
όπως ισχύει, περί σύστασης θέσης Γενικού Γραμματέα 
Δημοσίων Εσόδων, σε συνδυασμό με τις διατάξεις της 
παραγράφου 1 του άρθρου 13 και της παραγράφου 10 
του άρθρου 41 του ν. 4389/2016, όπως ισχύουν, 

6. τις διατάξεις του π.δ. 16/1989 (ΦΕΚΑ' 6) «Κανονισμός 
λειτουργίας Δημοσίων Οικονομικών Υπηρεσιών (Δ.Ο.Υ.) 
και των Τοπικών Γραφείων και καθήκοντα υπαλλήλων 
αυτών», 

7. την 1/20.01.2016 (ΦΕΚ Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενι¬ 
κού Γραμματέα της Γενικής Γραμματείας Δημοσίων Εσό¬ 
δων του Υπουργείου Οικονομικών», σε συνδυασμό με 
τις διατάξεις της παραγράφου 10 του άρθρου 41 του 


ν. 4389/2016 και την αριθ. 39/3/30.11.2017 (ΥΟΔΔ 689) 
απόφαση του Συμβουλίου Διοίκησηςτης ΑΑΔΕ «Ανανέ¬ 
ωση της θητείας του Διοικητή της Ανεξάρτητης Αρχής 
Δημοσίων Εσόδων», 

8. την αριθ. Δ. ΟΡΓ. Α 1036960 ΕΞ 2017/10.03.2017 
απόφαση του Διοικητή της ΑΑΔΕ «Οργανισμός της 
Ανεξάρτητης Αρχής Δημοσίων Εσόδων (Α.Α.Δ.Ε.)» 
(ΦΕΚ Β' 968), 

9. την ανάγκη καθορισμού των λεπτομερειών εφαρ- 
μογήςτου άρθρου 6της από 26.7.2018 Πράξης Νομοθε¬ 
τικού Περιεχομένου «Έκτακτα μέτρα για τη στήριξη των 
πληγέντων και την αποκατάσταση ζημιών από τις πυρ¬ 
καγιές που έπληξαν περιοχές της Περιφέρειας Αττικής 
στις 23 και 24 Ιουλίου 2018» σχετικά με τις φορολογικές 
ρυθμίσεις για πυρόπληκτους και 

10. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του προϋ¬ 
πολογισμού της ΑΑΔΕ, αποφασίζουμε: 

Άρθρο 1 

Καθορισμός δικαιολογητικών για την υπαγωγή 
στις διατάξεις του άρθρου 6 της από 26.7.2018 
Πράξης Νομοθετικού Περιεχομένου 

1. Τα πρόσωπα που υπάγονται στην παρ.1 του άρθρου 
6 της Πράξης Νομοθετικού Περιεχομένου (ΦΕΚ ΑΊ 38/ 
26.7.2018) και συγκεκριμένα οι φορολογούμενοι που, 
εξαιτίαςτων πυρκαγιών που έπληξαν περιοχές της Περι¬ 
φέρειας Αττικής στις 23 και 24 Ιουλίου 2018, είτε υπέστη¬ 
σαν σωματική βλάβη οι ίδιοι ή οι σύζυγοι ή πρόσωπα με 
τα οποία έχουν συνάψει σύμφωνο συμβίωσης ή αδελφοί 
ή ανιόντες ή κατιόντες αυτών μέχρι και β' βαθμού, είτε 
απώλεσαν σύζυγο, πρόσωπο με το οποίο έχουν συνά¬ 
ψει σύμφωνο συμβίωσης, αδελφό ή ανιόντα ή κατιόντα 
αυτών μέχρι και β' βαθμού, είτε οι φορολογούμενοι αυ¬ 
τοί υπέστησαν υλικές ζημιές στην ακίνητη περιουσία 
τους, προκειμένου να υπαχθούν στις σχετικές ρυθμί¬ 
σεις παράτασης της προθεσμίας υποβολής της δήλω¬ 
σης φορολογίας εισοδήματος και καταβολής του φόρου 
εισοδήματος, οφείλουν να προσκομίσουν στην Δ.Ο.Υ. 
στην οποία υπάγονται τα ακόλουθα δικαιολογητικά: 
α) Για σωματική βλάβη, ιατρική βεβαίωση από δημόσιο 
ή ιδιωτικό νοσηλευτικό ίδρυμα, από την οποία να προ¬ 
κύπτει πως η βλάβη της υγείας προήλθε από τις ως άνω 
πυρκαγιές, β) για θάνατο, ληξιαρχική πράξη θανάτου ή 












40464 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3220/06.08.2018 


ιατρικό πιστοποιητικό θανάτου από τα οποία προκύ¬ 
πτει πως ο θάνατος επήλθε λόγω των πυρκαγιών και σε 
περίπτωση αγνοουμένου βεβαίωση από την αρμόδια 
δημόσια αρχή πως το αναφερόμενο πρόσωπο περι¬ 
λαμβάνεται στους αγνοούμενους εξαιτίας των ανωτέ¬ 
ρω πυρκαγιών, γ) για υλικές ζημιές, βεβαίωση από την 
οριζόμενη ως αρμόδια δημόσια αρχή για αυτοψία και 
έλεγχο για ύπαρξη υλικής ζημίας σε ακίνητο. 

2. Η συζυγική σχέση, η σύναψη συμφώνου συμβίω¬ 
σης και η συγγενική σχέση, αποδεικνύονται με τα κατά 
περίπτωση απαραίτητα δικαιολογητικά ήτοι ενδεικτι¬ 
κά: ληξιαρχική πράξη γάμου, συμβολαιογραφική πράξη 
συμφώνου συμβίωσης, πιστοποιητικό οικογενειακής κα¬ 
τάστασης, πιστοποιητικό εγγυτέρων συγγενών. 

Άρθρο 2 

Παράταση και αναστολή καταβολής 
βεβαιωμένων οφειλών 

1. Παρατείνονται έως και την 23.01.2019 οι προθεσμί¬ 
ες καταβολής των βεβαιωμένων στις Δ.Ο.Υ./Ελεγκτικά 
Κέντρα οφειλών των προσώπων του άρθρου 1 της από¬ 
φασης που λήγουν ή έληξαν από 23.07.2018 μέχρι και 
23.01.2019. 

2. Έως την ίδια ημερομηνία και για τις ίδιες οφειλές και 
πρόσωπα παρατείνονται και οι προθεσμίες καταβολής 
των δόσεων ρυθμίσεων/διευκολύνσεωντμηματικής κα¬ 
ταβολής βεβαιωμένων οφειλών. Οι δόσεις των εν λόγω 
ρυθμίσεων που λήγουν από 23.07.2018 έως 23.01.2019 
δύνανται να αποπληρωθούν το αργότερο έως και την 
23.01.2019, προκειμένου να μην απολεσθούν οι ρυθμί¬ 
σεις στις 24.01.2019 βάσει των όρων και προϋποθέσε¬ 
ων του θεσμικού πλαισίου που τις διέπει. Για το χρονικό 
διάστημα αυτό δεν επιβάλλεται η επιβάρυνση λόγω κα¬ 
θυστέρησης πληρωμής δόσης ρύθμισης που ορίζεται 
από τις ισχύουσες διατάξεις των ρυθμίσεων τμηματικής 
καταβολής. 

3. Αναστέλλεται μέχρι και την 23.01.2019 η πληρωμή 
των βεβαιωμένων και ληξιπρόθεσμων την 23.07.2018 
οφειλών των ανωτέρω προσώπων. 

Άρθρο 3 

Διαδικασία άρσης και επιστροφής 
κατασχεθέντων και αποδοθέντων ποσών 

1. Κατασχέσεις που έχουν επιβληθεί σε βάρος των 
προσώπων του άρθρου 1 σε λογαριασμούς που τηρού¬ 


νται σε πιστωτικά ιδρύματα και σε ιδρύματα πληρωμών 
ηλεκτρονικού χρήματος για ατομικά χρέη και χρέη λόγω 
συνυπευθυνότητας από οποιαδήποτε αιτία, αίρονται, 
ανεξαρτήτως του χρόνου επιβολής των, ύστερα από 
αίτηση των προσώπων αυτών στον αρμόδιο για την επι¬ 
δίωξη είσπραξης της οφειλής Προϊστάμενο τηςΔ.Ο.Υ. ή 
Ελεγκτικού Κέντρου και την έκδοση σχετικής προς τούτο 
απόφασης αυτού. Η αίτηση μπορεί να υποβληθεί μέχρι 
και 23.1.2019, ημερομηνία μέχρι την οποία πρέπει να 
εκδοθεί και η ανωτέρω απόφαση άρσης της κατάσχεσης. 
Μέχρι την ανωτέρω ημερομηνία δεν επιβάλλονται νέες 
κατασχέσεις σε βάρος των προσώπων του άρθρου 1. 

2. Ποσά τα οποία αποδόθηκαν στη Φορολογική Διοί¬ 
κηση από 23.7.2018 έως και 23.1.2019 δυνάμει κατασχέ¬ 
σεων οι οποίες ήρθησαν κατά τα ανωτέρω, ανεξαρτήτως 
του χρόνου γένεσης των κατασχεμένων απαιτήσεων, 
επιστρέφονται στους δικαιούχους εντός της ανωτέρω 
προθεσμίας, εφόσον έχει υποβληθεί σχετική αίτηση, 
μετά από απόφαση του Προϊσταμένου που είναι αρμό¬ 
διος για την επιδίωξη είσπραξης της οφειλής. 

3. Η επιστροφή των κατασχεθέντων και αποδοθέ¬ 
ντων στη Φορολογική Διοίκηση ποσών, σύμφωνα με 
τα ανωτέρω διενεργείται με ατομικό φύλλο έκπτωσης το 
οποίο εκδίδεται οίκοθεν από τον Προϊστάμενο της Δ.Ο.Υ. 
ή Ελεγκτικού Κέντρου που είναι βεβαιωμένη η οφειλή, 
στην οποία αποδόθηκε το ποσό της κατάσχεσης. Σε πε¬ 
ρίπτωση πίστωσης των ανωτέρω ποσών στα χρέη του 
οφειλέτη ακολουθείται η διαδικασία αναβίωσης αυτών. 

4. Τα επιστρεφόμενα ποσά δεν υπόκεινται σε συμ¬ 
ψηφισμό και δεν απαιτείται αποδεικτικό φορολογικής 
ενημερότητας για την καταβολή τους, κατά παρέκκλι¬ 
ση των ισχυουσών διατάξεων (άρθρο 6 παρ. 4 ΠΝΠ 
ΦΕΚ 138 Α726.7.2018). 

5. Για την εφαρμογή των ευεργετημάτων των άρθρων 2 
και 3 της παρούσας απόφασης μαζί με την αίτηση συ¬ 
νυποβάλλονται τα κατά περίπτωση προβλεπόμενα στο 
άρθρο 1 δικαιολογητικά, εφόσον δεν έχουν ήδη υπο¬ 
βληθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

